cyanic-selkie/wikianc huggingface dataset:
Putumayo-provinsen
Territoriet dekker ei stripe av Loreto mot nordaust, det grensar til Ecuador i vest, til Colombia i nordaust langs Putumayo-elva; mot sør grensar ho til provinsane Mariscal Ramón Castilla og Maynas. Provinsen vart oppretta den 5. mai 2014, fram til den datoen var han ein del av provinsen Maynas. Putumayo-provinsen dekker eit areal på 45 927,89 km², folkesetnaden var på 7780 i 2017.
Peter Jonas Collett
Peter Jonas Collett var ein norsk jurist, litteraturkritikar, professor og politikar. Han Var ektemannen til Camilla Collett, og hjelpte henne ta fatt som forfattar.
Peter Collett var fødd i Huseby i Lier. Han var son av amtmannen Johan Collett (1775–1827) og kona Christiane Birgitte de Stockfleth (1782–1829), og tilhøyrde den norske slekta Collett. I 1841 gifta Collett seg med Camilla Wergeland. Paret fekk fire søner, mellom dei Robert Collett, som blei professor i zoologi, og historikaren og genealogen Alf Collett.
Telemarksuiten
Telemarksuiten er ein særs samansett, kring 1200–1500 mill. år gammalt, bergartskompleks som finst i Telemark og inn over Hardangervidda. Han består av både vulkanske og sedimentære bergarter, som kvartsittar, som dannar Gaustatoppen. Bergartene er ofte lite omvandla, og er omgjeve av yngre granitt. Ein del mindre ertsførekomstar med kopar, molybden og gull er knytt til dette komplekset.
Peter Jonas Collett
Peter Jonas Collett blei utnemnd til professor i lovkunne ved Universitetet i Christiania i 1848. Forelæsninger over Familieretten frå 1859 er den eldste systematiske framstillinga i Noreg om familierett. Forelæsninger over Personretten kom ut i 1865–66 i 2 band.
Collett hadde også sterke litterære interesser. Han tilhøyrde Intelligenspartiet og var ein sentral støttespelar for Johan Sebastian Welhaven. I tida 1837-40 skreiv han ei rekkje bidrag til Den Constitutionelle. Då han reiste rundt i Europa i 1839–40 skreiv han Skizzer som «La bella Italia» og «Julies Grav i Verona». Collett verka også som norsk korrespondent til det danske skandinavistiske tidsskriftet Brage og Idun (1839–41) og avisa Fædrelandet (1847–51).
Peter Jonas Collett døydde av lungebetennelse berre 38 år gammal.
Wim Jonk
Wilhelmus Maria Jonk betre kjent som Wim Jonk er ein tidlegare nederlandsk fotballspelar frå Volendam. Han spelte 49 landskampar for Nederland og skåra elleve gonger. Han spelte for klubbar som Ajax, Sheffield Wednesday, PSV og Volendam. Med Ajax vann han cupvinnarcupen i 1987, seriemeisterskapen i 1990 og cupmeisterskapen i 1993. Med PSV vann han seriemeisterskapen i 1997 og cupmeisterskapen i 1996. Med Nederland spelte han i EM i 1992, VM i 1994 og i VM i 1998.
Morozovsk
Landsbyen Morozov (russisk: Моро́зов) vart grunnlagd på 1880-talet. I 1900 vart jernbanestasjonen Morozovskaja (russisk: Моро́зовская), kalla opp etter landsbyen, opna like ved. I 1910 vart stanitsaen (kosakklandsbyen) Taubejevskaja (russisk: Таубе́евская) grunnlagd nær jernbanestasjonen, rekna som grunnleggingsåret for byen. Namnet vart endra til Morozovskaja i 1917. Seinare voks landsbyane og vart slått saman og den samanslåtte busetnaden fekk bystatus i 1941.
Mount Brazil
Mount Brazil er eit fjell, 2090 moh, ved sørenden av McGregor Range i Admiralty Mountains. Det vart kartlagd av US Geological Survey (USGS) frå landmålingar og frå flyfoto tekne av U.S. Navy, 1960–62, og vart namngjeve av Advisory Committee on Antarctic Names etter John D. Brazil frå USA, som var helikopterpilot under flygingane for gruppa frå USGS som kartla området, 1961–62.
Hjelmen
Hjelmen er ei øy i Fitjarøyane i Fitjar kommune. Øya ligg mellom halvøya Kråko i aust og Ivarsøy i vest. I sør og nord går Engesundsleia.
Garden Hjelmen ligg sør på øya.
Garden
Garden på Hjelmen var opphavleg husmannsplass under Fitjargarden. I 1723 vart plasset skyldsett og vert då rekna som ein sjølvstendig gard. På same måte som hovudgarden Vestbøstad, høyrde Hjelmen til Lyse kloster. Garden låg under Lysekloster til 1877. Brukaren Carl Tolleivson kjøpte då Hjelmen og brukarane var sidan den tid sjølveigarar.
Västra stambanan
Västra stambanan (VSB eller WSB) er namnet på jarnbana mellom Stockholm og Göteborg i Sverige. Jarnbana vart bygd av den svenske staten på midten av 1800-talet og gjekk opphavleg frå Stockholms södra station («Stockholm S»). Ho vart snart forlengd nordover over den såkalla Sammanbindningsbanan til Stockholms centralstation («Stockholm C»), og går via Södertälje, Flen, Katrineholm, Hallsberg Laxå, Skövde, Falköping, Herrljunga og Alingsås fram til Göteborgs centralstation («Göteborg C»). Bana kryssar Göta kanal i Töreboda.
Hjelmen
Namn
Namnet har vore skrive mykje likt oppgjennom tidene, som Hielmen, Gjelmen, Hjælmen og Hjelmen. Daglegnamnet er òg Hjelmen.
Västra stambanan
Bana er 455 kilometer lang og vart ferdig i perioden 1856–1862. Frå 1958 har det vore dobbeltspor på heile strekninga. Seinare har det vorte bygd fire spor på ei strekning i Stockholmsområdet, els som eige bane, og ei i Göteborgsområdet. Sporvidda er 1435 millimeter (normalspor), og det har vore elektrisk drift på bana frå 1926. Største vanlege fart er 250 km/t.
Hjelmen
Geografi
Øya er kring 1 km lang frå sørvest til nordaust og kring 300 meter på det breiaste. Det høgaste punktet på øya er 43 meter over havet, like nord om garden.
Arnold Bode
Arnold Bode var ein tysk kunstmålar, arkitekt, formgjevar og kurator som er namngjeten for å ha skipa documenta, den store og internasjonalt viktige mønstringa av samtidskunst som går føre seg i Kassel i Tyskland kvart femte år.
Arnold Bode vart fødd i Kassel. I 1919 tok han til med studium i måleri og grafikk på akademiet i Kassel som elev av målarane Kurt Witte og Ewald Dülberg, og avla i 1924 den statlege eksamenen som teiknelærar. Han studerte i Berlin og Paris i 1925. Etter å ha vore engasjert i organiseringa av dei internasjonale utstillingane i Orangerie Kassel (1922, 1925 og 1927), flytta han i 1928 til Berlin, og arbeidde som kunstmålar og som lærar. Saman med si hustru, Marie Louise, kom han inn i krinsen av kunstnarar og forfattarar kring Bertolt Brecht og Teo Otto (Theo Otto). Men i 1933 vart han tvungen til å reise frå byen etter at dei nazistiske styresmaktene hadde nekta han å utøve yrket sitt under det forbodet mot entarteten Kunst («den degenererte kunsten») som rei Tyskland som ei mare i dei tidene.
I byrjinga av den andre verdskrigen vart Arnold Bode innkalla som soldat, men unngjekk aktiv soldatteneste ved å ta på seg oppdrag som målar og mellom anna utsmykke offisersheimar med veggmåleri. Han kunne flytte til Alsace i Aust-Frankrike, der kvardagen var friare, og fekk der høve til å vitje ymse kunstutstillingar, mellom anna utstillingar med kunst av Pablo Picasso. Tida i Alsace kom til å prege Arnold Bode mykje, og det var her han fekk ideane og la planane til documenta.
I 1945 reise familien Bode attende til Kassel. Her skipa han i 1955 den fyrste documenta-utstillinga, som uventa vart ein stor suksess. Utstillinga gav eit breitt oversyn over kunsten i det 20. hundreåret, og utmerka seg ved at store areal vart teke i bruk for å kunne presentere verka på eit nytt vis. Arnold Bode var òg leiaren for dei tre neste documenta-utstillingane, som snøgt hadde etablert seg som ei viktige mønstring av internasjonal samtidskunst, og framleis har ei framifrå posisjon i kunstverda, omtala som «museum på 100 dagar».
Arnold Bode fekk i 1974 den tyske utmerkinga großes Verdienstkreuz (det vil seie ein av gradane av Verdienstorden der Bundesrepublik Deutschland, Forbundsrepublikken Tysklands fortenestorden.)
Västra stambanan
Bana er sterkt trafikkert, særleg i Göteborg- og Stockholmsområdet, der lokaltrafikk kjem i tillegg til langdistansetoga og godstoga.
Søvitt
Søvitt er ein magmatisk bergart først kjent frå Fensfeltet ved Ulefoss i Telemark. Medan dei vanlege magmatiske bergartane består av silikat, er søvitt ein kalsittbergart med mindre mengder apatitt, flogopitt, magnetitt, pyritt og dei niobhaldige minerala koppitt og columbitt som har vore økonomisk utnytta i Søve gruver. Søvitt er kjent av geologar verda over fordi han var eit av dei første døma på ein magmatisk karbonatbergart. Seinare er liknande bergarter funne ei rekkje andre stader, som i Nord-Noreg, Sverige og Afrika. Dei har fått fellesnamnet karbonatitt.
Europameisterskapen på skeiser 1989/Menn
Leo Visser frå Nederland vart suveren europameister framom landsmannen Gerard Kemkers, norske Geir Karlstad kom på tredjeplass. Visser vann også dei to lengste distansane, Olaf Zinke frå Aust-Tyskland gjekk fortast på 500 m, medan Sovjetunionens Ildar Garajev og Bronislav Snetkov delte sigeren på 1500-meteren.
Skeise-EM 1989
Dato: 21./22. januar
500 meter
<br style="clear:both;" />
5000 meter
<br style="clear:both;" />
1500 meter
<br style="clear:both;" />
10000 meter
<br style="clear:both;" />
Sport i botanikk
Sport i botanikk og hagebruk er ein del av ein plante som avvik morfologisk frå resten av planten. Det kan omfatta avvikande farge eller form på greiner, blad eller blomar.
Sportar med eigenskapar ein ønskjer å ta vare på kan ein ta stiklingar av og dyrka nye sortar med desse eigenskapane. Slike plantar har ofte ein tendens til å revertera, det vil seia å venda tilbake til den opphavlege forma.
Nektarinar, i det minste nokre variantar, oppstod som ein knopp-sport frå fersken. Andre vanlege frukter som har oppstått frå sportar er pæra D'Anjou og 'Pink Lemonade'-sitronen, som oppstod som ein sport frå 'Eureka'-sitronen.
Krossgang
Krossgang er ein open gang mellom ein klostergard og det omgjevande klosteranlegget. Passasjen har vanlegvis kvelva tak og arkadar.
Antigua
Antigua, også kjent som Waladli eller Wadadli lokalt, er ei øy i Karibia og ein del av øystaten Antigua og Barbuda. Antigua er den største øya i staten, og ligg 40 km sør for Barbuda. Dei høyrer begge til Leewardøyane. Øyane blei tidlegare styrt som ein britisk koloni før dei blei ein sjølstendig stat i Det britiske samveldet den 1. november 1981.
Gioacchino Rossini
Gioacchino Rossini var ein italiensk komponist under romantikken. Han er best kjend for operaene Barberen i Sevilla, Moses i Egypt og Wilhelm Tell. I tillegg til opera skreiv Rossini sakralmusikk, kammermusikk, songar og pianostykke.
Antigua
Antigua tyder «gammal» på spansk, og har namn etter eit religiøst bilde i domkyrkja i Sevilla, Virgen de la Antigua. Namnet Waladli kjem frå dei innfødde karibane og betyr omlag «vårt eige». Det blir også skrive Wadadli etter ein calypsosong.
Gioacchino Rossini
Liv
Gioacchino Rossini var fødd i Pesaro i Kyrkjestaten. Begge foreldra hans var musikarar, og dei sende han til songundervising hjå Angelo Tessi i Bologna. I 1807 byrja han studera komposisjon under Stanislao Mattei. Han avbraut studia då læraren sa at han ikkje kunne nok til å komponera opera.
Antigua
Øya har ein omkrins på rundt 87 km og eit areal på 281 km². Etter folketeljinga i 2011 hadde ho 80 161 innbyggjarar. Over 31 000 menneske bur i hovudstaden St. John's som ligg nordvest på øya. Byen har ei djup hamn som gjer det mogleg for store turistskip å leggja til kai. Andre større busethingar er All Saints (3 412 innbyggjarar) og Liberta (2 239 innbyggjarar), etter folketeljinga i 2001.
Gioacchino Rossini
Karriere i Italia
Rossini studerte kvartettar og symfoniar av Mozart og Haydn, og debuterte i 1810 med operaen La cambiale di matrimonio i Venezia. Dei følgjande åra skreiv han fleire operaer, mellom anna La pietra del paragone for operan i Milano, der han først nytta crescendoet han seinare blei kjend for. Seinare følgde Demetrio e Polibio for Roma og L'inganno felice, Signor Bruschini og Tancredi for operaen i Venezia. Med Tancredi, som blei skriven i 1813, blei Rossini anerkjend som den største dålevande operakomponisten.
Antigua
Den naturlege hamna English Harbour på søraustkysten er kjend for å gje ly for store stormar. Staden har ein restaurert britisk maritim kolonistasjon kalla «Nelson's Dockyard» etter kaptein Horatio Nelson. English Harbour og nabolandsbyen Falmouth er blitt kjende reisemål for seglskip og yachtar der dei kan ankra opp og ta inn forsyningar.
Gioacchino Rossini
Karriere i Italia
Ryet hans blei stadfesta gjennom L'italiana in Algeri (Venezia, 1813), Il turco in Italia (Milano, 1814) og Elisabetta (Napoli, 1815). I Elisabetta endra han gammal tradisjon ved å skriva utbroderingar i ariane i staden for å la songarane sjølv bestemma det, noko som vekte stor motstand i byrjinga. Deretter erstatta han secco-resitativet (resitativ akkompagnert av eitt instrument og ein basstemme) med resitativ akkompagnert av ein strykekvartett.
I 1816 nådde Rossini høgdepunktet innan operakomikk med Almaviva (Il Barbiere di Siviglia) i Roma. Den første framsyninga av operaen blei forstyrra av tilhengjarar av Giovanni Paisiello sin opera med same namn, men allereie frå andre framsyninga byrja suksessen å veksa. Operaen inneheld alle dei beste eigenskapene til italiensk opera buffa og som framleis blir framført på operaer fleire stader i verda.
Frå 1815 til 1821 var Rossini under leiinga til impresarioen Domenico Barbaja komponist for den kongelege operaen San Carlo i Napoli. Samstundes komponerte han verk for andre operahus, mellom anna La Scala i Milano (Den tyvaktige skjære, La Gazza Ladra, 1817), og skreiv kantater og andre verk. Hans sista opera for Italia blei Semiramide (La Fenice, Venezia 1823). Dei napolitanske operaene blei alle skrivne for den vidkjende sopranen Isabella Colbran, som han gifta seg med i 1822.
Colbran påverka musikken til Rossini både med stemma og sceneoppførsla si. Verka har mykje koloratur, samtidig som kjensler og innlevingar er viktige for at musikken skal koma til sin rett. Alla kritikarane var ikkje så glade i harmoniane, koloraturen og ei orkestrering dei rekna «germansk», og føretrekte meisterverket Tancredi frå 1813. Ermione fekk til dømes eit kort liv etter premieren i 1818, men er i dag rekna som eit ukonvensjonelt meisterverk.
Liv i Frankrike
Rossini blei direktør for Théâtre italien i Paris der den sceniske kantaten I viaggio a Reims blei sett opp til ære for kong Karl X i 1825. Etter å ha blitt Inspecteur général du chant en France med ei inntekt på 20 000 franc per år, kunne han via seg heilt til komposisjon. Han omarbeidde då to tidlegare verk frå si tid i Napoli for Parisoperaen. Maometto II blei Le siège de Corinthe i 1826 og Mosé in Egitto blei Moïse et Pharaon (eller berre Moïse) i 1827. Le comte Ory, som hadde premiere på Parisoperan i 1828, er ei omarbeiding til komisk opera av kantaten Il Viaggio a Reims. Etter mange omarbeidingar av librettoen hadde Guillaume Tell (Wilhelm Tell) premiere i 1829, og er rekna som Rossini sitt meisterverk i den franske Grand-Opera-tradisjonen.
Ved Julirevolusjonen i 1830 mista Rossini si stilling som generalinspektør, og klarte berre så vidt redda ein pensjon på 6 000 franc. Mellom 1836 og 1853 budde han i Italia, men måtte ofte flytta på grunn av den politisk ustabile stoda i landet. Han treivst betre etter å ha flytta tilbake til Paris, der han levde som ein hylla mann fram til sin død i 1868.
Den karolinske dødsmarsjen
Den karolinske dødsmarsjen eller katastrofen på Øyfjellet viser til den katastrofale tilbaketrekkinga til den svenske karolinske armeen kommandert av Carl Gustaf Armfeldt over fjella i Tydal i Trøndelag rundt nyår 1718-1719.
Gioacchino Rossini
Liv i Frankrike
Kona Isabella døydde i 1845. 16. august 1846 gifta Rossini seg med Olympe Pélissier, som hadde vore modell for måleriet Judith og Holofernes av Vernet.
Montmorillonitt
Montmorillonitt er eit av dei mest utbreidde leirminerala, med sjiktgitterstruktur. Det er avleidd av eit aluminiumsilikat med formel Al2Si4O10(OH)2·xH2O, der aluminium er delvis erstatta av eit toverdig ion som magnesium, og silisium kan vere delvis erstatta av aluminium. Dette gjev ei negativ ladning som blir kompensert ved at natrium og kalsium går inn mellom sjikta, saman med ei variabel mengd vassmolekyl. Dette forklarar mineralet sitt ionebyttereigenskapar og evna til å svelle sterkt opp, noko som kan vere eit problem i ingeniørteknisk samanheng. Montmorillonitt har mange industrielle bruksområde, sjå bentonitt og fullerjord.
Gioacchino Rossini
Liv i Frankrike
I sistedelen av livet sitt skreiv Rossini to større sakralverk: det berømte Stabat mater (1832; i utvida form 1841) som var meir operamessig enn kyrkjeleg, og Petite messe solennelle (1863). Han skreiv også mange pianostykke, songar og kammermusikk, mellom anna 150 stykke samla i fjortenbandsverket Péchés de vieillesse ('Alderdomssynder'), i tillegg til eit par kantater og mindre korverk.
Den karolinske dødsmarsjen
Bakgrunn
I 1718, etter fleire nederlag i den store nordiske krigen, hadde Sverige mista dei austlege områda sine til Russland. Dei var for svekte til å vinne attende desse, og Karl XII av Sverige planla eit åtak på Noreg for å tvinge dansk-norske kong Fredrik IV til store konsesjonar i ein påfølgjande fredsavtale.
Gioacchino Rossini
Død og ettermæle
I 1864 blei ein statue av Rossini reist i Pesaro. I 1888 blei det opna ein musikkskule, Liceo musicale Rossini, på same stad med midlar gjevne av Rossini sjølv. Han oppretta også Prix Rossini for unge librettistar. Størstedelen av formuen sin testamenterte han til ein aldersheim for musikarar i Paris.
Montmorillonitt
Nærskylde mineral er beidellitt (aluminium erstattar silisium), nontronitt (jernrik), saponitt (med magnesium og jarn), hectoritt (med magnesium og litium), sauconitt (sinkhaldig), volkonskoitt (kromhaldig). Saman med montmorillonitt blir desse minerala gjerne kalla svelleleire eller smektitt.
Den karolinske dødsmarsjen
Bakgrunn
Etter at Karl døydde den 11. desember 1718 under omleiringa av Fredriksten, fekk alle dei svenske styrkane i Noreg ordre om å trekkje seg attende til Sverige. Armfeldt fekk melding om dødsfallet til Karl den 7. januar 1719, då styrken hans var i Haltdalen i Gauldal med om lag 6 000 mann. Han valde å ta den kortaste ruta til Sverige, først over fjella til Tydal og frå der over Tydalfjella til fortet Hjerpe. Så langt hadde vinteren vore mild med lite snødekke. Ski var derfor ikkje naudsynt, men armeen var dårleg utstyrt og slitne etter felttoget i Trøndelag.
Montmorillonitt
Det er kalla opp etter Montmorillon i Frankrike.
Det britiske Overhuset
Det britiske Overhuset (engelsk House of Lords, seremonielt House of Peers) er overhuset i Det britiske parlamentet. Som Underhuset held det møte i Palace of Westminster i London.
Den karolinske dødsmarsjen
Avreisa til Sverige
Armeen forlet Østby morgonen den 12. januar 1719, i lag med den norske guiden Lars Bersvendsen Østby, som vart tvinga til å hjelpe fienden etter at svenskane tok to kvinnelege slektningar som gislar. Vêret var særs kaldt, men det var ikkje noko snøfall. Avstanden til grenda Handöl i dagens Åre kommune er om lag 55 km. I mildt vêr kunne armeen ha nådd Jämtland på to dagar.
Mossitt
Mossitt er eit mineral skildra av W.C. Brøgger i 1897 frå ein granittpegmatitt i Råde i Østfold. Det var trudd å vere den tetragonale forma av FeNb2O6. Mineralet vart diskreditert i 1979, sidan originalmaterialet viste seg å bestå dels av det tilsvarande tetragonale tantalmineral tapiolitt, FeTa2O6 og dels av den rombiske forma av Fe(Nb,Ta)2O6 (ein tantalhaldig ferrocolumbitt).
Den karolinske dødsmarsjen
Stormen
Denne ettermiddagen råka ein kraftig snøstorm området, der den kraftige vinden kvervla opp den lette snøen. Dette førte til dårleg sikt og bitande kulde, og Armfeldt måtte slå leir på nordsida av Øyfjellet ved vatnet Essand. Soldatane prøvde desperat å halde seg varme med å brenne dvergbjørker, lyng, sine eigne geværkolber og sledar, men det var ikkje nok. Om lag 200 mann fraus i hel den første natta.
Det britiske Overhuset
I motsetnad til det valde Underhuset er seta i Overhuset statleg statleg utnemnde eller arva. Medlemmene høyrer til to kategoriar: Lords Spiritual (dei øvste geistlege leiarane i Den engelske kyrkja) og Lords Temporal (medlemmer av adelsstanden). Dette er spegla i den formelle tittelen til forsamlinga, som er The Right Honourable The Lords Spiritual and Temporal in Parliament Assembled. Dei to medlemskategoriane er rekna som separate stender, men dei møter, debatterer og stemmer saman. Overhuset har over 800 medlemmer - i april 2017 hadde det 802 medlemmer som kunne stemma. 25 av dei var biskopar. Talet på parlamentsmedlem i Underhuset ligg fast på 650, og det britiske Overhuset er dermed det einaste overhuset i noko tokammersystem som har eit større medlemstal enn underhuset sitt.
Getting to the Point
«Getting to the Point» er ein song av rockegruppa Electric Light Orchestra (ELO) frå albumet Balance of Power i 1986. Han vart gjeven ut i Storbritannia som den siste singelen frå albumet i juli 1986, og vart den siste originale utgjevinga til bandet på kring 15 år.
Det britiske Overhuset
Overhuset har i dag avgrensa makt. Med Parliament Act frå 1911 mista det sin absolutte vetorett, og kunne deretter berre utsetja lovforslag i inntil to år. Med Parliament Act frå 1949 blei denne retten innskrenka ytterlegare, til eitt år. Overhuset kan granska lover som er vedtekne av Underhuset. Det går gjennom og sender lover tilbake til Underhuset med endringar, eller med bod om å drøfta avgjerda ytterlegare. Bortsett frå i særskilde avgrensa høve kan det ikkje stoppa lovar frå å bli vedtekne.
Getting to the Point
Oversyn
På grunn av streik i distribusjonsavdelinga til Epic då albumet skulle ut, gjorde ikkje singelen særleg innverknad på singellistene. Den høgaste plasseringa var ein 95. plass i Storbritannia.
Det britiske Overhuset
Tidlegare var Overhuset eit rent aristokratisk organ som representerte interessene til adelen. Med Life Peerages Act 1958 kunne statsministeren gjennom monarken gje personar ikkje-arvelege adelstitlar (baroni på livstid). I dag er fleirtalet av medlemmene, rundt 700, slike utpeika personar, medan berre rundt 92 av seta er knytt til arvelege titlar.
Getting to the Point
Oversyn
B-sida til singelen var ein annan song frå Balance of Power, «Secret Lives». Det vart òg gjeve ut ein 12" vinyl-versjon med «ELO Megamix» på B-sida. Miksen inneheldt songar frå A New World Record, Out of the Blue, Discovery, Time og Balance of Power. Han vart miksa av Paul Dakeyne for DMC, men lydkvaliteten var ganske dårleg.
Det britiske Overhuset
Medlemmene i Overhuset kan ha partitilknytting eller møta som uavhengige, såkalla crossbenchers. Per april 2017 var Det konservative partiet det største partiet i Overhuset med 253 medlemmer. Arbeidarpartiet hadde 201 og Liberaldemokratane 102 medlemmer. 177 medlemmer møtte som uavhengige.
House of Lords var tidlegare høgaste domstol for alle straffe- og privatrettslege saker i England, Wales og Nord-Irland, og for privatrettslege saker i Skottland. Etter ei lovendring i 2005 blei denne funksjonen overført til ein ny Høgsterett i 2009. Fram til då hadde ein komite av medlemmer av Overhuset med juridisk kompetanse, kjent som «Law Lords», hatt denne funksjonen. Desse medlemmane avstod frå å stemme i Overhuset, slik at ein levde opp til maktfordelingsprinsippet.
Mossitt
Det vart kalla opp etter Moss i Østfold og -itt.
Getting to the Point
Oversyn
Songen vart sidan spelt inn av Mark Bram, frå bandet Ruby Topaz, på Ruby Topaz-albumet Rarities.
Innhald
Alle songane skrivne av Jeff Lynne.
Den karolinske dødsmarsjen
Stormen
Stormen heldt fram dagen etter og retretten vart no kaotisk då soldatane var spreidde i åsane. Hovuddelen av styrken nådde den svenske grensa og slo leir ved Enaälven. Det vart hakka eit hòl i isen for å sjå kva veg elva rann, for i den retninga låg redninga. Men det dårlege vêret heldt fram. Mange av arbeidshestane døydde og alt utstyret måtte forlatast på fjellet. Stormen rasa framleis den 14. januar då dei første soldatane leia av Armfeldt nådde Handöl. Dei fleste av dei overlevande nådde Handöl den 15. og 16. januar. Om lag 3 000 mann vart att i fjellet, ihelfrosne. Under reisa ned til Duved, der ein hadde sett opp losji for soldatane, døydde enno 700 mann. Om lag 600 av dei 2100 overlevande soldatane vart invalide for livet.
Etterverknad
Den 18. januar sette norske major Emahusen ut opp i fjella etter den svenske armeen. Han fann fleire hundre døde karolinarar. Hestane som framleis var i live sprang rundt utan ryttarar, medan andre hadde kollapsa, framleis festa til fullasta sledar, der føraren framleis heldt tøylene i eit frose grep.
Nordmennene tok mykje bytte denne vinteren. Dei fann massevis av sverd og rifler, og seks mindre kanonar på fjellet. Bygdefolket plyndra dei døde for støvlar, frakkar, verdisaker og våpen. Geværløpa vart nytta som beslag i eldstader eller som akslingar i møllesteinar.
Etter at folket var ferdig vart resten bytte for rovdyra. Ulv, jerv og rev tok sin del av dei døde svenskane. Ei lokal segn hevda lenge at desse fjelltraktene var det beste jaktområdet for pelskledde dyr.
I Brekka Bygdetun i Tydal vert «Karolinerspelet» halde annakvart år i januar, som dramatiserer hendinga i dødsmarsjen.
Foibe
Foibe kan visa til:
Shatt en-Nil
Shatt en-Nil er eit tørt elveleie eller kanal sør i Irak. Han vert òg kalla Naru Kabari.
Kanalen vert omtalt i Murashu-dokumentet i Nippur, med nedteikningar av transaksjonar i området kring Nippur. Elva eller kanalen er òg blitt identifisert som ei av mogelege kandidatar for den bibelske elva Chebar.
Barbuda
Barbuda er ei flat kalksteinsøy av korallopphav. Den høgaste delen ligg rundt 40 moh. og er kjend som Highlands. Øya har eit rikt plante- og dyreliv og er kjend for korallrev og fine strender. Namnet «Barbuda» kjem frå spansk og tyder 'skjeggete'.
Historie
Tainofolk kalla siboney eller guanahuatebey var eit førkeramisk jeger- og samlarfolk som budde på Barbuda i steinalderen. Øya bli seinare folkesett av arawakar, rundt byrjinga av vestleg tidsrekning.
Karibar hadde truleg teke kontroll over øya då Christopher Columbus kom til området på si andre reise til Amerika i 1493. Dei utgjorde eit trugsmål mot europearar til 1700-talet, men tidlege spanske busetjingar blei følgde av franske og engelske. Øya blei annektert av Storbritannia i 1628.
I 1685 blei Barbuda leigd ut til brørne John og Christopher Codrington, som grunnla byen Codrington. Codrington-familien styrte øya som ein slags føydalstat i over 200 år. Dei produserte matvarer og transporterte slavar til å arbeida på sukkerplantasjane sine på Antigua. Det blei sendt ut slavar frå Barbuda, mest til Antigua, men også til Leeward- og Windwardøyene og til dei amerikanske Sørstatane. Frå 1740-talet fann det stad fleire slaveopprør i Codrington. Då slaveriet blei oppheva i Det britiske imperiet var ikkje Barbuda nemnd. Gjennom eit opprør frå 1834 til 1835 frigjorde då slavane der seg sjølv.
I september 2017 råka orkanen Irma øya, og raserte 95 % av bygningane og infrastrukturen på øya. Etterpå blei nesten alle innbyggjarane på øya evakuerte til Antigua, som hadde mindre skade. Berre rundt 100 menneske blei verande.
Semikarakorsk
Semikarakorsk (russisk Семикарако́рск) er ein by i Rostov oblast i Russland med om lag 25 000 innbyggjarar. Han ligg på venstre bredda av elva Don, rundt 90 km nordaust for Rostov-na-Donu.
Stanitsaen Semikarakorskaja (russisk: Семикаракорская) vart grunnlagt av don-kosakkar og har vore kjend sidan 1672. Stanitsa vart ofte flytta på grunn av flaum i Don og vart til slutt flytta til den noverande plasseringa i 1845.
Han fekk status som urbanliknande busetnad i 1958 og bystatus i 1972.
Clinton Spur
Clinton Spur er ein fjellrygg på sørsida av Dufek Massif, 1,5 nautiske mil søraust for Neuburg Peak i Pensacolafjella. Han vart kartlagt av US Geological Survey frå landmålingar og frå flyfoto tekne av U.S. Navy i 1956–66, og vart namngjeven av Advisory Committee on Antarctic Names etter løytnant Clinton R. Smith som var ved Ellsworth-basen vinteren 1957.
Elvar i Irak
Dette er ei liste over elvar i Irak.
Phoebe
Phoebe kan visa til:
Grorud kapell
Grorud kapell er ei langkyrkje i Siljan kommune i Vestfold og Telemark fylke. Kapellet er eit av relativt få kyrkjebygg som vart innvigd under krigen.
Mount Bresnahan
Mount Bresnahan er eit hovudsakleg isfritt fjell med flat topp, 1630 moh, som ligg langs austsida av Helliwell Hills, 6 nautiske mil nord-nordaust for Mount Van der Hoeven. Det vart kartlagd av US Geological Survey frå landmålingar og frå flyfoto tekne av U.S. Navy, 1960–63, og vart namngjeve av Advisory Committee on Antarctic Names etter David M. Bresnahan, ein biolog i US Antarctic Research Program ved McMurdo-basen, 1967–68 og 1968–69, og som arbeidd eved Office of Polar Programs i National Science Foundation, frå 1970.
Edgar Davids
Edgar Steven Davids betre kjent som Edgar Davids er ein tidlegare nederlandsk fotballspelar frå Paramaribo. Han spelte 74 landskampar for Nederland og skåra seks gonger. Han spelte for Ajax, Milan, Juventus, Barcelona, Inter og Tottenham. Han spelte i EM i 1996, VM i 1998, EM i 2000 og EM i 2004. Med Ajax vann han Meisterligaen i 1995 og intercontinentalcupen i 1995 samt den nederlandske cupen i 1996 og i 2007 og han vart også seriemeister i 1994, 1995 og i 1996. Med Juventus vart han seriemeister i 1998, 2002 og 2003.
Ola Setrom
Ola Setrom var ein norsk forfattar frå bygda Oppdal i Sør-Trøndelag.
Setrom var lærar av yrke underviste i Drivdalen.
Riverside Church
Riverside Church er ei fleirkyrkjeleg kyrkje i Morningside Heights i Manhattan i New York. Ho ligg i kvartalet mellom Riverside Drive, Claremont Avenue, 120th Street og 122nd Street i nærleiken av Morningside Heights-campusen til Columbia University og imot minnesmerket Grant's Tomb. Kyrkja er knytt til American Baptist Churches USA og United Church of Christ. Ho blei skipa av den filantropiske forretningsmannen og baptisten John D. Rockefeller Jr. i samarbeid med den presbyteriske presten Harry Emerson Fosdick som ei stor kyrkje for fleire kyrkjesamfunn i det akademiske nabolaget Morningside Heights.
Historie
Den opphavlege bygningen opna i 1930. Han var utforma av Henry C. Pelton og Allen &amp; Collens i nygotikk. Kyrkja har eit skip med fem travéar, kor framme i skipet, eit tårn på 22 etasjar og ei høgd på over skipet; ein forhall (narthex) og eit kapell; og ein krossgang mellom austinngangen og Claremont Avenue. Nær toppen av tårnet er eit carillon med 74 klokker, det tyngste i verda. Det er dedisert til John Rockefeller Jr. ski mor, Laura Spelman Rockefeller. Ei fløy med sju etasjar blei bygd på sørsida av den opphavlege bygningen i 1959, utforma av Collens, Willis & Beckonert, og kalla opp etter Martin Luther King jr. i 1985. The Stone Gym i søraust blei bygd i 1915 som ein sovesal, utforma av Louis E. Jallade, og gjort om til gymnastikkområde i 1962.
Riverside Church har vore eit fokus for global og nasjonal aktivisme sidan skipinga. Kyrkjelyden er etnisk mangfaldig. Kyrkja blei erklært eit landemerke av New York City Landmarks Preservation Commission i 2000, og blei del av National Register of Historic Places i 2012.
4. april 1967, eit år før han blei drepen, var Martin Luther King Jr. i kyrkja med i ein tale kalla Beyond Vietnam: A Time to Break Silence, der han tala imot Vietnamkrigen. Jesse Jackson tala ved gravferda til Jackie Robinson der i 1972. I 1991 vitja Nelson Mandela kyrkja og tala der etter å ha kome ut av fengsel. Generalsekretær Kofi Annan frå SN talte der etter terroråtaka 11. september 2001, og president Bill Clinton talte ved kyrkja i 2004.
Andre talarar ved Riverside Church har vore teologane Paul Tillich, som underviste i nærleiken, og Reinhold Niebuhr; borgarretsforkjemparane Cesar Chavez og Desmond Tutu; den cubanske presidenten Fidel Castro; den 14. dalai lamaen og kong Abdullah II av Jordan.
Monticellitt
Monticellitt og kirschsteinitt er mineral med olivinstruktur, eit kalsium-magnesiumsilikat, CaMgSiO4. Dei opptrer oftast i kontaktmetamorfe kalksteinar.
Mineralet er kalla opp etter den italienske mineralogen T. Monticelli (1759–1845).
Pappmasjé
Pappmasjé (frå fransk papier maché, eigentleg 'tygga papir') er eit formingsmateriale laga av fuktig papirmasse og eit lim- eller fyllstoff. Dette kan pressast og formast til ulike ting og figurar, som leiketøy, masker, pynt og liknande. Etter pressinga gjev ein som oftast ei overflatebehandling til gjenstandane, som måling eller lakk. På 1700-talet byrja ein også å forgylla ulike dekorasjonar av pappmasjé.
Tsimljansk
Tsimlyansk (russisk Цимля́нск) er ein by i Rostov oblast i Russland med om lag 15 000 innbyggjarar. Han ligg ved bredda av Tsimljansk-reservoaret i elva Don, rundt 190 km nordaust for Rostov-na-Donu.
Paule Desjardins
Paule Desjardins er ein fransk songar. Ho representerte Frankrike i Eurovision Song Contest 1957 med songen «La belle amour» og enda på ein andreplass.
Tsimljansk
Busetnaden vart grunnlagt i 1672 av kosakkar som Ust-Tsimla (russisk: Усть-Цимла). Fram til 1950 var han stanitsaen Tsimljanskaja (russisk: Цимля́нская). I 1950–1952 vart stanitsaen flytta på grunn av bygginga av Tsimljansk-reservoaret og Tsimljansk vasskraftverk. Han fekk bystatus i 1961.
Brewer Peak
Brewer Peak er ein fjelltopp, 2110 moh, langs vestveggen of Pitkevitchbreen nær toppen av breen, i Admiralty Mountains i Victoria Land. Det vart kartlagd av US Geological Survey frå landmålingar og frå flyfoto tekne av U.S. Navy, 1960–63, og vart namngjeve av Advisory Committee on Antarctic Names etter Thomas J. Brewer i US Navy, intendant ved McMurdo-basen, 1967.
Ertebønne
Ertebønne (Cajanus cajan), også kjend som kongoert eller cajanbønne, er ein plante i erteblomefamilien som er ein viktig matplante i tropiske land. Planten er ikkje kjend som viltveksande, men stammar truleg frå tropisk Afrika.
Ertebønnebusken blir 2–3 m høg. Stengelen er kanta og blada er trekopla. Planten blomstrar heile året. Blomane er gule eller raudstripa. Belgane er hårete og krumme med skrå innknip mellom frøa. Ertebønne er ein viktig kulturplante i tropane, og blir som oftast dyrka som eittårig plante. Ertebønner kan gje eit viktig proteintilskot i kosten. Planten blir også brukt til dyrefôr og brensel.
Zernograd
Han vart grunnlagt i 1915 som stoppestaden Verbljud (russisk: Верблю́д) under bygginga av jernbanen Rostov–Torgovaja. Innan 1933 hadde det vorte til ein busetnad og namnet vart endra til Zernovoj (russisk: Зерново́й). Busetnaden fekk bystatus i 1951 og namnet vart igjen endra, til Zernograd, i 1960.
Gilli-danda
Gilli-danda er hindustaninamnet på eit pinnespel som er utbreidd over heile Sør-Asia og ein del andre stader. Spelet kan føregå på open mark, vegar ved hjelp ein kort pinne som ein slår og minst ei stikke som ein slå med. Spelet kan ha to spelarar eller fleire spelarar fordelte på to lag.
Det finst ulike reglar, men går hovudsakleg ut på at ein slår ein kort pinne lengst mogleg bort frå ei grop i bakken med ei lengre stikke. Motspelaren skal så prøva å få pinnen lengre. Motspelarar har også høve til å prøva å stoppa den flygande pinnen eller slå han tilbake. Om pinnen blir fanga i svevet eller treffer stikka til den som slo, er han ute. Før ein byrjar spelet, kan ein tevla om kven som starta ved å sjå kven som klarer halda den korte pinnen i lufta gjennom å slå han med stikka flest mogleg gonger.
Ofte målar ein lengda ein oppnår ved hjelp av slåstikka, den korte pinnen eller spann. Kvart mål kan gjev eitt poeng, og spelaren eller laget som oppnår flest poeng vinn spelet.
Spelet er også kjend som kon ko på khmer og alak-doulak på farsi. I Europa finst spelet som bòlit på katalansk, lippa på italiensk og tip-cat på engelsk.
Herøya kyrkje
Herøya kyrkje er ei arbeidskyrkje frå 1957 i Porsgrunn kommune i Vestfold og Telemark.
Mylonitt
Mylonitt er ein bergart som består av fullt oppknuste og omkrystalliserte delar, danna ved intens deformasjon under plastiske tilhøve, gjerne knytte til overskyvningssoner i fjellkjeder og forkastninger. Mylonitter er finkornae, finstripete, båndete og stadvis småfoldede og fargerike. Nokre stader er dei såpass dekorative at dei kan bli utforma som smykkestein for brosjer og ringar. I sjeldne tilfelle kan friksjonsvarmen bli så høy under danninga, at det nedknuste materialen delvis smeltar. Med det oppstår smeltemylonitter (pseudotachylitter), som til forveksling kan likne magmatiske bergartar.
Wallis Simpson
Wallis Simpson var den amerikanskfødde kona til den tidlegare kong  Edvard VIII av Storbritannia og hertuginne av Windsor. Ho er mest kjend for å vera grunnlaget for ei konstitusjonell krise i Storbritannia som enda med at kong Edvard VIII abdiserte for å gifta seg med henne.
Bakgrunn
Wallis Simpson var fødd i Blue Ridge Summit i Pennsylvania som dotter av Teackle Wallis Warfield og Alice Montague. Far hennar døydde nokre månader etter fødselen hennar, og i dei første leveåra tok mora hand om henne med økonomisk hjelp frå ein velståande farbror, Solomon Warfield. Seinare flytta dei inn med systera til mora, Bessie Merryman, etter at ho var blitt enkje i 1901. Warfield betalte seinare for utdanninga hennar ved internatskulen Oldfields School.
Tidlege ekteskap
Simpson gifta seg første gong 8. november 1916 med kamppiloten Earl Winfield Spencer, Jr. Medan dei var gifte hadde Spencer postar i San Diego og Det fjerne austen. Paret budde mykje av tida frå kvarandre, og skilde seg i 1927.
2. juli 1928 gifta Wallis seg på nytt, med den angloamerikanske skipsreiaren Ernest Simpson. Dei slo seg ned i Mayfair i London.
Tilhøvet til Edvard
Ekteparet Simpson hadde omgang i sosieteten. I 1931 møtte ho for første gong prinsen av Wales, den komande kong Edvard VIII, og dei to vart eit par kring 1933. Foreldra hans, kong Georg V og dronning Mary, møtte Wallis Simpson på Buckingham Palace i 1935, men nekta seinare å motta henne.
Den britiske pressa rapporterte ikkje om tilhøvet til paret før i desember 1936, men det var kjent utanlands. Simpson søkte om skilsmisse frå Ernest Simpson i 1936, same året som Edvard blei krona til konge. Då Edvard fortalde statsminister Stanley Baldwin at han planla å gifta seg med Wallis Simpson, møtte han kraftig motstand frå regjeringa, aristokratiet og kyrkja. Kongen føreslo at han kunne inngå eit morganatisk ekteskap, slik at Wallis Simpson aldri ville koma til å bli dronning. Dette blei avvist av Baldwin og ein del andre politikarar, mellom dei statsministrane for Australia og Sør-Afrika. Kongen blei fortald at om han gifta seg med Simpson ville heile regjeringa gå av. Edvard valde å abdisera den 11. desember 1936. Edvard flytta deretter til Austerrike i påvente av at skilsmissa til Simpson skulle fullendast, noko ho blei i mai 1937.
Paret busette seg så i Paris og gifta seg den 3. juni 1937 i ein privat seremoni i nærleiken av Tours i Frankrike. Ingen medlemmer av kongefamilien var til stades. Etter å ha abdisert fekk Edvard tittelen «Den høgvørde hertugen av Windsor» av broren sin, den nye kong Georg VI. Simpson blei såleis hertuginne av Windsor, men fekk ikkje titulerast som kongeleg. Wallis blei aldri godteken av den britiske kongefamilien.
I 1937 vitja paret Tyskland som gjestar av Adolf Hitler, noko som førte til mistankar om at Simpson var ein tysk agent og nazistsympatisør. Under krigen flytta paret til Lisboa i Portugal og deretter til britisk-styrte Bahamas, der Edvard verka som guvernør. Etter krigen flytta dei tilbake til Frankrike og budde den meste tida i Neuilly-sur-Seine. Hertuginna gav ut memoara sine i 1956.
Paret fekk ingen born. Edvard døydde 1972. Hertuginna levde eit tilbaketrekt liv, og døydde heime i Bois de Boulogne den 24. april 1986.
Calling America
«Calling America» er ein song av rockegruppa Electric Light Orchestra (ELO) gjeve ut som singel i 1986 frå albumet Balance of Power. Singelen nådde 28. plassen i Storbritannia og 18. plassen på Billboard Hot 100. Det vart den siste hitsingelen deira USA.
Oversyn
Det vart den første hitten til bandet på tre år. Songen er, som dei fleste songane på Balance of Power, musikalsk livleg og lys, medan tekstane er mørkare og handlar om uærlege kjærastar.
Det vart òg gjeven ut ein 12-tommar versjon av singelen i Storbritannia med ein versjon av «Destination Unknown» på B-sida.
Innhald
Alle songar var skrivne av Jeff Lynne.
Video
Musikkvideoen vart filma i Paris med klipp føre Centre Georges Pompidou.
Zverevo
Zverevo (russisk Зве́рево) er ein by i Rostov oblast i Russland med om lag 25 000 innbyggjarar. Han ligg rundt 100 km nord for Rostov-na-Donu.
Zverevo vart grunnlagt som ein gruvebusetnad på byrjinga av 1900-talet. Han fekk status som urbanliknande busetnad i 1929 og bystatus i 1989.
Marc Overmars
Marc Overmars er ein tidlegare nederlandsk fotballspelar frå Emst. Han spelte 86 landskampar for Nederland og skåra sytten mål. Han spelte for Ajax, Arsenal, Barcelona, Willem II og Go Ahead Eagles. Med Ajax vart han seriemeister i 1993, 1994 og 1995 og han vann også intercontinentalcupen i 1995 og Meisterligaen i 1995. Han vann også nederlandsk cup i 1993. Med Arsenal vart han seriemeister i 1998 og han vann også FA-cupen i 1998. Han spelte for Nederland i VM i 1994, VM i 1998, EM i 2000 og EM i 2004.
6. stridsvognbrigade
6. stridsvognbrigade (russisk full nemning 6-я отдельная танковая Ченстоховская Краснознаменная ордена Кутузова II степени бригада, '6. sjølvstendige Tsjenstokhovskaja Raude Fane med Kutuzov-orden av andre grad stridsvognbrigade') er ein brigade i 1. stridsvognarmé i Vestre militærdistrikt i Russland som høyrer til i Mulino i Nizjegorod oblast.
Historie
Brigaden vart oppsett i 2009 på basis av 100. stridsvognregiment.
Nicholas Hilliard
Nicholas Hilliard var ein britisk miniatyrmålar og gullsmed frå Exeter. Han arbeidde også som portrettmålar.
Liv og gjerning
Hilliard var son til ein gullsmed frå Exeter. Frå 1562 gjekk han sjølv gullsmedlære og vart meister i faget i 1569. Hans mest berømte kunstverk er likevel miniatyrportrett av høg kvalitet. Desse er også verdfulle som historiske dokument. Hilliard besøkte Frankrike i 1557-58 og vart då påverka av den franske hoffkunsten. Eit av Hilliards mest kjende verk er Ung mann mellom roser, som i sitt biletspråk står nært symbolismen i ei kjærleiksforteljing forfatta av vennen Philip Sidney.
Adhaim
ʿAdhaim (العظيم) er ei elv som spring ut i Zagrosfjella i Sulaymaniyah guvernement og munnar ut i Tigris etter 230 km ved nedanfor (aust-søraust) for Samarra.
Nedslagsfeltet dekkjer 12 965 km². Elva får vatn frå regnvatn og har størst vassføring mellom januar og mars.
150. motoriserte infanteridivisjon
150. motoriserte infanteridivisjon (russisk 150-я мотострелковая Идрицко-Берлинская ордена Кутузова дивизия), full nemning 150. Idritsko- Berlin motoriserte infanteridivisjon med Kutuzov orden, er ein russisk divisjon i 8. kombinerte armé i Søre militærdistrikt forlagt til Novotsjerkassk
John van 't Schip
Johannes Nicolaas van 't Schip, betre kjend som John van 't Schip er ein tidlegare nederlandsk fotballspelar frå Fort St. John. Han spelte for Ajax og Genoa. Med Ajax vart han seriemeister i 1982, 1983, 1985 og 1990, han vann òg cupvinnarcupen i fotball i 1987 og den nederlandske cupen i 1983, 1986 og 1987 og òg UEFA-cupen i 1992. Han spelte 41 landskampar for Nederland og skåra to gonger. Han spelte for Nederland i EM i 1988, VM i 1990 og EM i 1992. Han vart seinare trenar.
Lee Calhoun
Lee Quincy Calhoun var ein USA-amerikansk friidrettsutøvar som vart olympisk meister på 110 meter hekk både i 1956 og 1960.
Calhoun, som var fødd i Laurel i delstaten Mississippi, vann i 1956 korthekken under både den amerikanske studentmeisterskapen og forbundsmeisterskapen (AAU). Under Sommar-OL 1956 i slutten av november månad overraska han stort då han vann gullmedaljen på 110 m hekk, på same tid som landsmannen og verdsrekordhaldaren Jack Davis. Vinnartida 13,5 var ei personleg forbetring på over eit halvt sekund for Calhoun. Også i 1957 vann Calhoun korthekken i begge dei amerikanske meisterskapane.
I 1959 vann Calhoun sin tredje AAU-tittel på korthekken. Den 21. august 1960 tangerte han verdsrekordtida 13,2 under eit stemne i Bern i Sveits og melde seg i favorittsjiktet til Ol-øvinga. To veker seinare forvarte han OL-tittelen på 110 meter hekk då sommarleikane 1960 fann stad på Stadio Olimpico i Roma. Og som sist slo han ein landsmann med minst mogleg margin i kampen om gullmedaljen på 110 m hekk. Tidene for Calhoun og sølvvinnar Willie May var dei same; 13,8 sekundar.
Mount Brewster i Antarktis
Mount Brewster er eit lite fjell (2025 moh) som stig over det generelle nivået til den sentrale delen av Daniell Peninsula i Victoria Land. Det vart namngjeve i 1841 av sir James Clark Ross etter sir David Brewster, ein skotsk fysikar.
Monte Emilius
Monte Emilius er ein 3 559 meter over havet høg fjelltopp i Graji-Alpane i regionen Valle d'Aosta, vest i Italia. Fjellet reiser seg 3 000 meter opp frå Aostadalen, på sørsida av dalføret. Monte Emilius er såleis eit dominerande landemerke i regionen. Fjellmassivet merker seg ut med mange små fjellvatn, eigentleg brevatn, med Laghi delle Laures som det mest kjende. Monte Emilius kan lettast klivast langs ei lang, markert egg. Fjellhytta Rifugio Arbolle er det vanlege utgangspunktet for ein topptur.
G.B. Defey og Laurent Cerise skal ha vore dei fyrste menneska på toppen i 1823. Den italienske presten Georges Carrel var på toppen i 1826.
Helland på Fitjar
Helland er ein gard sentralt i Fitjar kommune, på vestsida av Storavatnet. I sør grensar Helland til Hovstad og i nord til Vestbøstad. I vest ligg Engesundsleia.
Historie
Garden er ein av dei eldste på Fitjar og det er gjort funn her frå leirkrukker i eit kollag, daterte til kring 500 fvt.
Garden kan i gamal tid ha blitt utskild frå nabogarden Hovstad, der truleg hòvet for Fitjarbygda stod, og Helland kan ha vore noko av jordegodset som høyrte til hòvet.
Første brukaren som er nemnt på garden var «Halvard på Helgeland» i 1519. Eigedomstilhøva for garden er først nemnd i 1628, då ein del av garden var adelsgods, ein del var eigd av Apostelkyrkja i Bergen og den siste delen av Lyse kloster. Ved reformasjonen i 1536 vart Apostelgodset inndrege av kongen, som då vart eigar. I 1660 var kongen i pengetrøbbel og selde mellom anna parten sin i Helland til futen Iver Knudsen Gram. Enkja hans, Karen, selde i 1709 til Ingemår Olson, som var brukar. Seinare har bruket stort sett vore sjølveigd av brukarane. Parten som var adelsgods var eigd av Anders Lauritsen i Sogn i 1626. Denne skifta hender mange gonger det neste hundre året, før Ole Michelseon Tosche på Fitjar tok over i 1744. Han var eigar til 1755, då han var i pengemangel og måtte selje. Tre brukarar kjøpte då denne parten. Parten som Lyse kloster eigde vart seld i 1744 til brukaren Johannes Simonson.
Namn
Den første delen av namnet kan kome frå adjektivet «heilagr» eller heilag, eller namna Helge eller Helga. Det mest trulege er at det kjem frå «heilag», og at namnet tyder «det heilage landet» eller «heilaglandet».
Gardsnamnet har gjennom tidene mellom anna blitt skrive Helgeland, Hellelandt, Hillelannd, Helleland, Helgelandt, Hellelandtt, Heglannd, Heelleland og Hegeland. Helland er òg daglegnamnet.
4. stridsvogndivisjon
4. stridsvogndivisjon (russisk full nemning 4-я гвардейская танковая Кантемировская ордена Ленина Краснознамённая дивизия имени Ю. В. Андропова, '4. garde Kantemir Raude Fane med Leninorden og nemning etter Ju. V. Andropov stridsvogndivisjon) er ein divisjon underlagt 1. stridsvognarmé i Vestre militærdistrikt.